[{"text_idx": "#000000", "text": "El la SAT-rondojIndignula revolucia movadoKion fari ?Taglibro de nia Kamarado Jasuo HORI dum la japanaj katastrofoj"}, {"text_idx": "#000003", "text": "Traduko : S\u0302tonc\u0302jo, korektita de Vito"}, {"text_idx": "#000006", "text": "kaj ankau\u0306 c\u0302iuj tiuj belaj starantaj domoj, j\u0302uskonstruitaj, c\u0302irkau\u0306itaj de g\u0302ardenoj, en kiujn ne eblas reveni por vivi, c\u0302ar ili estis radioaktive infektitaj..."}, {"text_idx": "#000008", "text": "Pudoraj, g\u0302is kiam ili liberig\u0302os baldau\u0306, unuigitaj c\u0302e tagmang\u0302a tablo de restoracio en najbara urbo, ili konfesos :"}, {"text_idx": "#000010", "text": "\u00ab Mi tiom dezirintus helpi tiujn de la malsupra urbo, kies domoj estis englutitaj de la cunamo, log\u0302igi ilin, sed ne eblis : nia domo estas infektita, endas ne plu log\u0302i en g\u0302i. \u00bb"}, {"text_idx": "#000011", "text": "\u00ab Post monatoj en mezlernejo ne plu uzita, dividante kursc\u0302ambron kun ceteraj elmigrintoj, ni sukcesis trovi etan log\u0302ejon, sed ni ankorau\u0306 ne havas laboron \u00bb, poste \u00ab Ni estas malproksime de la maro, tio mankas al ni, ni c\u0302iam vivis tie. \u00bb"}, {"text_idx": "#000012", "text": "\u00ab Ankorau\u0306 restas 12 jaroj pagotaj por domo, kiu ig\u0302is nelog\u0302ebla... La iomon da mono, kiun ni ricevas, ni devas konservi, por elpagi la s\u0302uldon... Ne plu restas io al ni. \u00bb (Tio estas komuna problemo en Japanio : oni plu pagas s\u0302uldojn, malgrau\u0306 iu ajn evento, ec\u0302 por domo disfalinta au\u0306 malsanfavora, sekve de katastrofo)."}, {"text_idx": "#000013", "text": "\u00ab Mia domo estas tiu flava, kun granda fenestrego kontrau\u0306 la maro, kiun vi j\u0302us vidis. G\u0302i belas, c\u0302u ne ? G\u0302i estas ege infektita, nenio plu utilas. \u00bb"}, {"text_idx": "#000014", "text": "Kutime, post natura katastrofo, homoj interhelpas, purigas, kune rekonstruas kaj vivo rekomencig\u0302as... SED NUKLEA KATASTROFO ESTAS NE NORMALA KATASTROFO. Nur restas ruinaj\u0302oj, malplenaj domoj kaj senanimaj urboj, kaj ne utilas fari ion, ripari ion : nek vojojn, nek tegmentojn, nek murojn, nek tombejojn, nek bovejojn... Ne plu lokig\u0302eblas homoj, ilia laboro, iliaj brutoj au\u0306 bienoj. KVAZAU\u0306 HOMO ESTUS TROE."}, {"text_idx": "#000015", "text": "Iu kiu ig\u0302is sen io ajn, kies profesia vivo c\u0302iam okupig\u0302is pri atomcentraloj, fine konfesis al mi :"}]